CELEX: 52015PC0556
Language: da
Date: 2015-11-09 00:00:00
Title: Henstilling med henblik på RÅDETS AFGØRELSE om Republikken Kroatiens tiltrædelse af konventionen af 18. december 1997 om gensidig bistand og samarbejde mellem toldmyndighederne, der er udarbejdet på grundlag af artikel K.3 i traktaten om Den Europæiske Union

EUROPA-KOMMISSIONEN
            Bruxelles, den 9.11.2015
            COM(2015) 556 final
            Henstilling med henblik på
            RÅDETS AFGØRELSE
            om Republikken Kroatiens tiltrædelse af konventionen af 18. december 1997 om gensidig bistand og samarbejde mellem toldmyndighederne, der er udarbejdet på grundlag af artikel K.3 i traktaten om Den Europæiske Union
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Begrundelse og formål
            
            
               Kroatiens tiltrædelsesakt
                  1
                indeholder et forenklet system for Kroatiens tiltrædelse af konventioner og protokoller, der er indgået af medlemsstaterne på grundlag af artikel 34 i traktaten om Den Europæiske Union (tidligere artikel K.3 i traktaten om Den Europæiske Union) eller artikel 293 i traktaten om oprettelse af Det Europæiske Fællesskab. Artikel 3, stk. 4, i tiltrædelsesakten foreskriver simpelthen, at Kroatien tiltræder disse konventioner og protokoller i medfør af akten.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 3, stk. 4 og 5, i tiltrædelsesakten foreskriver, at Rådet vedtager en afgørelse for at fastsætte den dato, på hvilken disse konventioner og protokoller træder i kraft for så vidt angår Kroatien, og for at foretage alle de tilpasninger af disse konventioner og protokoller, som Kroatiens tiltrædelse kræver. Rådet træffer afgørelse på grundlag af en henstilling fra Kommissionen efter høring af Europa-Parlamentet.
            
            
               Bilag I til tiltrædelsesakten indeholder en liste over de omhandlede konventioner og protokoller på området retlige og indre anliggender. 
            
            
               Listen indeholder konventionen af 18. december 1997 om gensidig bistand og samarbejde mellem toldmyndighederne
                  2
               , der er udarbejdet på grundlag af artikel K.3 i traktaten om Den Europæiske Union.
            
            
               Kroatiens tiltrædelse af ovennævnte konvention kræver ikke tilpasninger. 
            
            
               Kommissionens henstilling med henblik på Rådets afgørelse skal udelukkende fastsætte den dato, på hvilken konventionen af 18. december 1997 skal træde i kraft for så vidt angår Kroatien. 
            
            
               3.RESULTAT AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Konsekvensanalyse
            
            
               Da tiltrædelsesakten allerede foreskriver, at Kroatien tiltræder de konventioner og protokoller, der er opført på listen i bilag I til tiltrædelsesakten, er det ikke nødvendigt at foretage en høring af interesserede parter eller en konsekvensanalyse vedrørende en sådan tiltrædelse. 
            
            
               4.VIRKNINGER FOR BUDGETTET
            
            
               
                  Ingen
               
            
            
               5.ANDRE PUNKTER
            
            
               •Detaljeret redegørelse for forslagets bestemmelser
            
            
               Kommissionen opfordres til at vedtage henstillingen med henblik på Rådets afgørelse og fremlægge denne for Rådet og Europa-Parlamentet.
            
         
         
            
               Henstilling med henblik på
            
            
               RÅDETS AFGØRELSE
            
            
               om Republikken Kroatiens tiltrædelse af konventionen af 18. december 1997 om gensidig bistand og samarbejde mellem toldmyndighederne, der er udarbejdet på grundlag af artikel K.3 i traktaten om Den Europæiske Union
               
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Union,
            
            
               under henvisning til traktaten om Republikken Kroatiens tiltrædelse,
            
            
               under henvisning til akten om Republikken Kroatiens tiltrædelse, særlig artikel 3, stk. 4 og 5,
            
            
               under henvisning til forslag fra Kommissionen
                  3
               ,
            
            
               under henvisning til udtalelse fra Europa-Parlamentet
                  4
               , og
            
            
               ud fra følgende betragtninger:
            
            
               (1)Konventionen udarbejdet på grundlag af artikel K.3 i traktaten om Den Europæiske Union, om gensidig bistand og samarbejde mellem toldmyndighederne (i det følgende benævnt "konventionen") blev undertegnet i Bruxelles den 18. december 1997. Den træder i kraft 90 dage efter, at den sidste stat blandt de stater, der var medlem af Den Europæiske Union på tidspunktet for Rådets vedtagelse af den akt, der fastlagde denne konvention, har givet meddelelse om at have afsluttet de forfatningsmæssige procedurer med henblik på vedtagelse af konventionen.
            
            
               (2)I henhold til artikel 32, stk. 4, i konventionen erklærer medlemsstaterne samtidig med, at de afgiver den i artikel 32, stk. 2, i konventionen omtalte meddelelse, eller på et hvilket som helst senere tidspunkt, at konventionen, indtil den træder i kraft, for deres vedkommende gælder for deres forbindelser til andre medlemsstater, som har afgivet den samme erklæring.
            
            
               (3)I artikel 3, stk. 4, i tiltrædelsesakten fastsættes det, at Kroatien skal tiltræde de konventioner og protokoller, som er indgået mellem medlemsstaterne, og som er opført på listen i bilag I til tiltrædelsesakten, herunder bl.a. konventionen af 18. december 1997 om gensidig bistand og samarbejde mellem toldmyndighederne. Disse konventioner og protokoller træder i kraft for Kroatien på en dato, som Rådet fastsætter.
            
            
               (4)I henhold til artikel 3, stk. 5, i tiltrædelsesakten foretager Rådet alle de tilpasninger af disse konventioner og protokoller, som Kroatiens tiltrædelse kræver, jf. artikel 3, stk. 4 i tiltrædelsesakten. Tiltrædelsesakten kræver ingen tilpasning af konventionen af 18. december 1997 om gensidig bistand og samarbejde mellem toldmyndighederne — 
            
            
               VEDTAGET DENNE AFGØRELSE: 
            
            
               Artikel 1
            
            
               Konventionen af 18. december 1997 udarbejdet på grundlag af artikel K.3 i traktaten om Den Europæiske Union, om gensidig bistand og samarbejde mellem toldmyndighederne træder i kraft for så vidt angår Kroatien på datoen for denne afgørelses ikrafttræden.
            
            
               Artikel 2
            
            
               Konventionen udfærdiget på kroatisk
                  5
                har samme gyldighed som de øvrige sprogversioner af konventionen. 
            
            
               Artikel 3
            
         
         
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     […]
                     Formand
               
            
         
         
            
                  
                     (1)
                  EUT L 112 af 24.4 2012, s. 21.
               
               
                  
                     (2)
                  EFT C 24 af 23.1.1998, s. 2. Senest ændret ved Rådets afgørelse af 6. december 2007 om Bulgariens og Rumæniens tiltrædelse af konventionen (EUT L 9 af 12.1.2008, s. 21).
               
               
                  
                     (3)
                  EUT C […] af […], s. […].
               
               
                  
                     (4)
                  Udtalelse af XX.XX.XXXX
               
               
                  
                     (5)
                  Den kroatiske udgave af konventionen offentliggøres i en specialudgave af EUT på et senere tidspunkt.